Gratin dauphinois

Gratin dauphinois-a patata gratinatuen platerra da, frantziar sukaldaritzako tipikoa eta Frantziako Alpeetako Dofinerria eskualdekoa. Patata xerra finak labean egosten dira esnegain freskoarekin edo esnearekin, edo bien nahasketa batekin.

Ondoko Saboian, gratin savoyard-a bertako gazta (emmental, gruyer, beaufort, etab.) xaflekin estaltzen da eta esnekien ordez txahal-salda bat hartzen dute. Gainerre honek, gainera, tipula darama, uztai finetan moztua.

Ipar Amerikan (bai AEBetan bai ingelesez hitz egiten den Kanadan) au gratin style potatoes izenez ezagutzen den platera, edo pommes de terre au gratin (Kanadako frantses hiztunen artean), ez da gratin dauphinois-a izaten, patata gainerreen edozein errezeta hartzen baitu.

 Ezaugarriak 
Haragi hori eta sendoko patatak erabiltzen dira, adibidez Monalisa eta Charlotte motakoak, xerra mehetan ebakitzen direnak. Horiek ez dira garbitzen edo lehortzen, multzoa elkartzeko balio duen almidoia aprobetxatzeko. Toska edo beirazko azpil batean patata geruza finak jartzen dira, baratxuri txilitu edo xehatuarekin, piperbeltz ehoarekin, gatzarekin eta intxaur muskatuarekin ontzen direnak. Gainean esne-gain freskoa edo esnea edo bien nahasketa botatzen da. Patataren barietatearen arabera, 30 edo 45 minutuan prestatzen dira labean.

 Kanpo estekak 

 (frantsesez) Gratin dauphinoisaren errezeta

Kategoria:Patatadun platerak
Kategoria:Frantziako gastronomia